“મારાથી પણ છુપાવવું પડે એવું કોઇ આવરણ આપણી વચ્ચે કદી આવ્યું નથી… મને ખબર છે કે મેડીકલના મારા અભ્યાસે મારી પાસે તમને આપવાનો સમય જ નહોતો રહેવા દીધો, પણ એટલે આપણે દૂર થઇ જતાં નથી…” પિન્કી બોલતા થોડીક ભાવુક થઈ ગઈ, ” પપ્પા મને યાદ છે મારી બીમારી વખતે, મારો અકસ્માત થયો અને મારા હાથપગ છોલાઈ ગયા ત્યારે કે મારી એકેએક પરીક્ષામાં, દરેક વખતે મારાથી વધારે તમેં સહન કર્યું છે, યુનિવર્સિટી ફર્સ્ટ હું આવી પણ એ બધી મહેનત તમારી છે, એટલે આજે આ મારી સફળતા ગણું તો મારાથી વધુ કમભાગી કોઇ નહીં હોય.